КОМИ РЕСПУБЛИКАСА ЮРАЛЫСЬЛÖН ИНДÖД

**Коми Республикаса государственнöй гражданскöй служащöйясöс да налöн семьяö пырысьясöс медицинскöя могмöдöм йылысь**

«Коми Республикаса государственнöй гражданскöй службаын öткымын юалöм йылысь» Коми Республикаса Оланпас збыльмöдöм могысь шуа:

1. Вынсьöдны Коми Республикаса государственнöй гражданскöй служащöйясöс да налöн семьяö пырысьясöс медицинскöя могмöдан пöрадок да условиеяс йылысь положение содтöд серти.

2. Ас вöля серти медицинскöя страхуйтöмöн Коми Республикаса государственнöй гражданскöй служащöйясöс да налöн семьяö пырысьясöс медицинскöя могмöдöм вылö рöскодсö вештöны лöсялана финансöвöй во вылö Коми Республикаса республиканскöй бюджетын урчитöм сьöм тшöт весьтö.

Коми Республикаса Юралысь В.Гайзер

Сыктывкар

2010 вося сора тöлысь 1 лун

92 №

ВЫНСЬÖДÖМА

Коми Республикаса Юралысьлöн

2010 во сора тöлысь 1 лунся 92 №-а Индöдöн

(содтöд)

Коми Республикаса государственнöй гражданскöй служащöйясöс да налöн семьяö пырысьясöс медицинскöя могмöдан пöрадок да условиеяс йылысь

**ПОЛОЖЕНИЕ**

1. Тайö Положениеыс урчитö Коми Республикаса государственнöй гражданскöй служащöйясöс (водзö - гражданскöй служащöйяс) да налöн семьяö пырысьясöс медицинскöя могмöдан пöрадок да условиеяс, мый гарантируйтöма «Коми Республикаса государственнöй гражданскöй службаын öткымын юалöм йылысь» Коми Республикаса Оланпасöн.

Тайö Положение серти Коми Республикаса государственнöй гражданскöй службаса чинын уджалысь гражданскöй служащöйлöн семьяö пырысьöн лоö верöсыс (гöтырыс), тыр арлыдтöм челядьыс.

2. Гражданскöй служащöйясöс да налöн семьяö пырысьясöс медицинскöя могмöдöны «Россия Федерацияын гражданаöс медицинскöя страхуйтöм йылысь» Россия Федерацияса Оланпас серти медицинскöя быть страхуйтан мутасса уджтас серти.

3. Медицинскöя могмöдан правоыс кольö гражданскöй служащöйлы, а сiдзжö сылöн семьяö пырысьяслы Коми Республикаса государственнöй гражданскöй службаысь гражданскöй служащöйлöн мунöм бöрын уна во уджалöмысь пенсия вылö петöм вöсна.

4. Коми Республика сайын меститчöм Коми Республикаса государственнöй органын Коми Республикаса государственнöй гражданскöй службаса чинын уджалысь гражданскöй служащöйöс да сылöн семьяö пырысьясöс медицинскöя могмöдöны асвöляа медицинскöя страхуйтан государственнöй контрактъяс подув вылын да могмöдöны пасйöм йöзöс медицинскöя быть страхуйтан мутас уджтасöн урчитöмысь вывтi содтöд медицина услугаясöн.

5. Тайö Положениеса 4 пунктын пасйöм гражданскöй служащöйясöс да налöн семьяö пырысьясöс страхуйтысь асвöляа медицина страхуйтан государственнöй контрактъяс серти лоö Коми Республикаса государственнöй орган, кöнi пасйöм гражданскöй служащöйяс уджалöны Коми Республикаса государственнöй гражданскöй службаса чинын. Асвöляа медицина страхуйтан государственнöй контрактъяс серти страхуйтан йöзöн лоöны гражданскöй служащöйяс да налöн семьяö пырысьяс. Страхуйтысьöн лоö страхуйтан медицина компания, кодлöн эм урчитöм пöрадок серти сетöм медицинскöя страхуйтöмöн уджавны правоа лицензия да кодi лоис вермысьöн йöзöдöм государственнöй заказ серти да кырымалiс гражданскöй служащöйяслöн страхуйтыськöд асвöляа медицинскöя страхуйтан государственнöй контракт.

6. Асвöляа медицинскöя страхуйтöмын страховщиклысь да страхуйтысьлысь правояссö да могъяссö урчитöны асвöляа медицинскöя страхуйтан государственнöй контрактöн законодательство серти.

Коснырева 2952 пас